# PREMI MIQUEL CAMINAL I ANNA ALABART ALS MILLORS TREBALLS DE FI DE GRAU DE CIÈNCIA POLÍTICA I DE SOCIOLOGIA

## Jurat de l’àmbit de la sociologia

ASSISTENTS:

* Dra. Liliana Arroyo Moliner, investigadora del Departament de Ciències Socials i de l’Institut d’Innovació Social d’ESADE.
* Sra. Lídia Arroyo Prieto, investigadora de l’Internet Interdisciplinari Institute de la Universitat Oberta de Catalunya, professora associada de la Universitat Autònoma de Barcelona i responsable de la Comissió Acadèmica del Colpis.
* Sr. Antoni Biarnés, director del Col·legi de professionals de la Ciència Política i de la Sociologia de Catalunya i professor associat de la Universitat de Barcelona i de la Universitat Autònoma de Barcelona.

REUNIT telemàticament el 2 de desembre de 2021 a les 13.00 hores, un cop valorats els treballs de fi de grau presentats a la quarta edició del Premi Miquel Caminal i Anna Alabart, el jurat de l’àmbit de la Sociologia ha emès el següent

VEREDICTE:

Primer. Atorgar un accèssit del Premi Miquel Caminal i Anna Alabart de 2021, en l’àmbit de la sociologia, al treball: “*Dinàmiques de difusió de rumors. Model basat en agents*” (de **Tània Hahn Utrero -UAB-**), per la bona feina feta de revisió bibliogràfica i definició de marc teòric, junt a un plantejament metodològic atrevit, en un tema d’indubtable rellevància.

Segon. Atorgar el Premi Miquel Caminal i Anna Alabart de 2021, en l’àmbit de la sociologia, al treball: “*The European Identity of the Young Cohort: an approach to a key challenge faced by the European Union*” (de **Cèlia Estruch Garcia -UPF-**), en tant que es tracta d’un treball complet, clar i consistent, tècnicament robust i amb unes conclusions d’evident interès.